**Ministru kabineta noteikumu projekta “Komisijas, kas izvērtē iemeslus Korupcijas novēršanas un apkarošanas biroja priekšnieka atbrīvošanai no amata, izveides, darbības un lēmumu pieņemšanas kārtība”
sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Korupcijas novēršanas un apkarošanas biroja likuma (turpmāk – likums) 4. panta desmitā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 5. aprīlī stājās spēkā grozījumi Korupcijas novēršanas un apkarošanas Biroja likumā (turpmāk – likums), ar kuriem tika grozīta Ministru kabineta 2007. gada 27. novembra noteikumu Nr. 818 “Kārtība, kādā izveidojama komisija, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata” izdošanas deleģējuma norma (likuma 5. panta septītā daļa). Likuma pārejas noteikumu 14. punkts uzdeva Ministru kabinetam līdz 2016. gada 31. decembrim izdod kārtību, kādā izveido komisiju, lai izvērtētu iemeslus Biroja priekšnieka atbrīvošanai no amata. Korupcijas novēršanas un apkarošanas birojs (turpmāk – Birojs) 2016. gada 1. decembrī Valsts sekretāru sanāksmē izsludināja Ministru kabineta noteikuma projektu “Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata” (VSS  – 1167; TA – 314), kurā, nodrošinot tiesisko pēctecību normatīvajā regulējumā, iekļāva ne tikai procesuālās tiesību normas, kas attiecās uz komisijas izveidi, bet arī procesuālās tiesību normas, kas attiecās uz komisijas darbību un lēmumu pieņemšanu. Ar Ministru prezidenta 2017. gada 21. februāra rezolūciju Nr. 18/TA – 314, Birojam tika uzdots izvērtēt 2017. gada 17. februāra Valsts kancelejas Juridiskā departamenta atzinumā Nr. 91/TA – 314 norādīto, ka noteikumu projektā ietvertais regulējums ir plašāks kā likumā iekļautais deleģējums. Birojs pieņēma lēmumu noteikumu projektā “Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata” saglabāt tikai tās procesuālās tiesību normas, kas attiecās uz komisijas izveides kārtību, kas atbilda likumā ietvertajam deleģējumam noteikt tikai komisijas izveidošanas kārtību. Vienlaikus, nodrošinot tiesisko noteiktību normatīvajā regulējumā, Birojs izstrādāja likumprojektu „Grozījumi Korupcijas novēršanas un apkarošanas biroja likumā” (VSS – 371; Nr. 1011/Lp12), paplašinot deleģējumu likuma 4. panta desmitajā daļā, paredzot, ka komisijas izveides, darbības un lēmumu pieņemšanas kārtību nosaka Ministru kabinets (Latvijas Vēstnesis, 2017, Nr.  253), tādējādi nosakot, ka noteikumu projektā jāietver ne vien procesuālās normas, kas nosaka kārtību kādā izveidojama komisija, kas izvērtē iemeslus Korupcijas novēršanas un apkarošanas biroja priekšnieka atbrīvošanai no amata, bet arī tās darbības principus un lēmumu pieņemšanas kārtību, kā tas bija noteikts Ministru kabineta 2007.gada 27.novembra noteikumos Nr.818 “Kārtība, kādā izveidojama komisija, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata”. Likuma 4.panta desmitajā daļā noteikts, ka šā panta devītās daļas 1., 2., 3. un 4.punktā minētos iemeslus Biroja priekšnieka atbrīvošanai no amata, kas norādīti, balstoties uz ģenerālprokurora vai Ministru prezidenta sniegto informāciju, izvērtē komisija, kuru vada ģenerālprokurors. Komisijas sastāvā ir Valsts kancelejas direktors, Satversmes aizsardzības biroja direktors un Drošības policijas priekšnieks, kā arī ar padomdevēja tiesībām tās darbā piedalās ne vairāk kā trīs Sabiedriski konsultatīvās padomes pilnvaroti pārstāvji. Ja komisija nekonstatē šā panta devītās daļas 1., 2., 3. un 4.punktā minētos iemeslus Biroja priekšnieka atbrīvošanai no amata, viņa atbrīvošanas procedūru pārtrauc. Ņemot vērā to, ka komisijas izveide un komisijas sastāvs noteikts likumā, noteikumu projektā noteiktas procesuālās darbības, kas saistītas ar komisijas darbu. Noteikumu projektā noteikta kārtība, kādā komisijas vadītājs paziņo par komisijas sēdēm, to norises kārtību un kārtību, kādā tiek pieņemti komisijas lēmumi. Noteikumi nosaka komisijas tiesības pieprasīt informāciju no kompetentajām institūcijām un biroja priekšnieka. Noteikumi dod iespēju nevalstiskā sektora (biroja sabiedriski konsultatīvās padomes) pārstāvjiem izteikt savu viedokli. Noteikumi nosaka, kādi pienākumi noteikti Biroja sabiedriski konsultatīvās padomes locekļiem un pieaicinātajiem ekspertiem. Noteikumos iekļauts noteikums par to, ja komisija nav konstatējusi Biroja priekšnieka atbrīvošanas nepieciešamību, ievērojot Likuma noteiktās prasības, komisija ne tikai izbeidz tālāku darbību, kā tas ir noteikts likumā, bet arī paziņo Biroja priekšniekam un Ministru prezidentam. Ja komisija ir konstatējusi Biroja priekšnieka neatbilstību likumā noteiktajiem kritērijiem, tā savu lēmumu noformē atbilstoši Administratīvā procesa likumā noteiktajam, kā arī lēmumu paziņo saskaņā ar Paziņošanas likumu. Ar šo noteikumu spēkā stāšanos spēku zaudēs Ministru kabineta 2017. gada 4. jūlija noteikumi Nr. 386 "Kārtība, kādā izveido komisiju, lai izvērtētu iemeslus Korupcijas novēršanas un apkarošanas biroja priekšnieka atbrīvošanai no amata" (Latvijas Vēstnesis, 2017, 133. nr.). |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā paredzētās izmaiņas attiecas uz Biroja priekšnieku un Korupcijas novēršanas un apkarošana biroja likuma 4. panta desmitajā daļā minētās komisijas locekļiem |
| 2. | Tiesiskā regulējuma ietekme uz tautsaimniecību un administratīvo slogu | Pie nosacījuma, ja tiks izveidota noteikumu projektā minētā komisija, administratīvais slogs palielināsies Korupcijas novēršanas un apkarošana biroja likuma 4. panta desmitajā daļā minētās komisijas locekļiem, kuriem būs jāpiedalās komisijas sēdēs, tās lēmumu sagatavošanā un pieņemšanā. Ģenerālprokuratūrai būs jānodrošina sekretariāta funkcijas |
| 3. | Administratīvo izmaksu monetārs novērtējums | Noteikumu projektā paredzētajam regulējumam nav tiešas ietekmes uz administratīvo slogu. |
| 4. | Atbilstības izmaksu monetārs novērtējums | Nav |
| 5. | Cita informācija | Noteikumu projektā paredzētajam regulējumam nav tiešas ietekmes uz administratīvo slogu, jo noteikumu projektā komisijas izveide paredzēta tikai pie zināmiem apstākļiem. Administratīvās izmaksas nav iespējams aprēķināt naudas izteiksmē, jo iztrūkst viena no formulā (2009. gada 15. decembra Ministru kabineta instrukcijas Nr.19 24. punkts) minētajām komponentēm “b” – cik bieži gada laikā projekts paredz informācijas sniegšanu) |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes saistībā ar noteikumu projektu nav plānotas, jo noteikumu projekts attiecas uz ierobežotu personu loku  |
| 2. | Sabiedrības līdzdalība projekta izstrādē | Valsts sekretāru sanāksmē tiks lūgts Korupcijas novēršanas un apkarošanas biroja Sabiedriski konsultatīvās padomes viedoklis |
| 3. | Sabiedrības līdzdalības rezultāti | Anotācijas sadaļa tiks precizēta pēc sabiedrības viedokļa un komentāru saņemšanas |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru prezidents, Ģenerālprokuratūra, Valsts kancelejas direktors, Satversmes aizsardzības biroja direktors, Drošības policijas priekšnieks un Biroja Sabiedriski konsultatīvā padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru, jaunu institūciju izveide, esošu institūciju likvidācija vai reorganizācija nav nepieciešama |
| 3. | Cita informācija | Nav |

Ministru prezidents Māris Kučinskis

Tieslietu ministrs Dzintars Rasnačs

Stepiņa 67797257

diana.stepina@knab.gov.lv